Comunitats de Propietarismoon2021-05-25T14:46:26+01:00\nReduïm fins a un 30% la quota mensual de la teva Comunitat\nEn Gestió Veïnal estem compromesos amb la teva comunitat i orientats a prestar-te un servei de qualitat com a propietari.\nA més, posem a la teva disposició els nostres serveis d’arquitectura, manteniment i rehabilitació, amb els quals tindràs sempre garantit la salut del teu immoble.\nDescobreix el que podem fer per la teva Comunitat\nLa figura de l’Administrador és imprescindible en la trajectòria quotidiana d’una comunitat, en tots els nivells, tant a nivell econòmic, fiscal i molt especialment a nivell social, ja què moltes vegades sorgeixen conflictes entre co-propietaris, uns deguts a la diversitat de idees i altres motivats per interessos contraposats. L’objectiu de l’Administrador permet resoldre aquestes diferències i conflictes d’idees amb rapidesa i eficàcia.\nRealitzem totes les tasques que la Llei de Propietat Horitzontal i la Comunitat de Propietaris atribueixen als Administradors de Finques col·legiats en la AAFF (Associació Nacional d’Aministradores de Finques), sempre amb l’objectiu d’oferir solucions que facilitin la vida de la Comunitat, que proporcionin la convivència entre els veïns i que en suma, revaloritzin seu immoble.\nPreparem el pla de manteniment i neteja de la finca: Amb l’objectiu de revaloritzar l’immoble, projectem un pla de manteniment amb solucions no només correctives, sinó també preventives. Amb aquest objectiu, vam informar de les ajudes o subvencions a què pugui tenir dret l’edifici en els casos de rehabilitació o d’obres de reparació protegides.\nActuem com a secretaris de la Comunitat i organitzem la celebració de juntes de propietaris: Preparem les citació de les juntes ordinàries o extraordinàries i tenim cura que es faci amb la deguda antelació. Assistim a les juntes, assessorem als nostres administrats a l’hora d’adoptar decisions i executem els acords aprovats. Redactem les actes de les sessions de la junta i ens ocupem de la seva notificació perquè arribin al coneixement de tots els veïns.\nÀrea Clients: A través d’aquest servei, i mitjançant una clau personal, cada propietari pot consultar mitjançant internet; accedir a tauler d’anuncis; informar-se sobre les convocatòries a Juntes, així com de l’històric d’actes de les juntes amb la informació dels acords presos en les mateixes; comunicar avaries; demanar certificats, informació sobre els contractes vigents de la seva Comunitat; canviar domiciliacions de rebuts i altres dades del propietari, etcètera.\nVetllem pel bon funcionament de les instal·lacions i serveis de la finca: Ens encarreguem de gestionar qualsevol avís o advertència per part dels propietaris, i ens ocupem de que les incidències tinguin una resposta ràpida i eficaç.\nServei d’atenció telefònica: Oferim un contacte directe amb el seu administrador, de manera personal i immediata, per comunicar qualsevol assumpte de la Comunitat que hagi de ser atès urgentment.\nPreparem el Pla d’Ingressos i Despeses de la Comunitat: Per mitjà d’un avançat sistema informàtic basat en el pla general comptable, elaborem i gestionem diligentment la comptabilitat de la finca. Sabem que un immoble ben administrat es revaloritza, de manera que exercim un control sobre les despeses amb criteri empresarial.\nInformem periòdic de la situació econòmica i comptable de la comunitat: A través d’informes elaborats anualment, comuniquem els moviments econòmics de la Comunitat. Mensualment, remetem comunicacions personals a aquells propietaris endarrerits en el pagament de les seves quotes, així com informació al president de la Comunitat. Anualment, preparem la liquidació d’ingressos i despeses per a la seva aprovació, si escau, en junta de propietaris; lliurem tota la documentació pertinent per a la celebració de la junta ordinària i presentem el pressupost per al nou exercici.


Tecletes celebra els 10 anys ballant\nLa PlayTruck de Tecletes en una festa a la plaça Verdaguer.\nEl col·lectiu de mares de Tarragona farà una festa la tarda del 14 de setembre a la plaça Verdaguer\nActualitzada 11/09/2018 a les 20:05\n«La part cultural, lúdica i festiva ha sigut sempre el nostre senyal d’identitat, i encara ho és», assegura Núria Serrano, fundadora del col·lectiu Tecletes. L’entitat, que enguany celebra el seu desè aniversari, vol fer una gran festa convertint la plaça Verdaguer de Tarragona en un gran envelat que, el pròxim divendres 14 de setembre, acollirà els concerts de Lu Rois (18 h.); Lali BeGood (19.15 h.) i Mareta Bufona (20.30 h.). La festa es clourà amb una sessió de Dj de VēMō, un duet format per Arnau Vallvé i Martí Maymó, integrants del grup Manel (22 h.). A partir de primera hora també hi haurà tallers Bestials i la Tecletes PlayTruck. Tot, pensat perquè els nens i nenes puguin gaudir d’una festa acompanyats de famílies, cangurs, tietes, àvies i adolescents.\nDeu anys a la ciutat\nEl col·lectiu Tecletes Mares de Tarragona es va gestar l’any 2008 per la iniciativa d’un grup de mares de la ciutat, encapçalades per la Núria Serrano: «el projecte va néixer com una manera de reivindicar maternitat, cultura i oci. Estava molt lligat a la música, però també a altres disciplines, com l’art o el teatre. Vam començar organitzant concerts dels grups que ens agradaven en horari de tarda, fent tallers creatius amb artistes de la ciutat, tallers al Museu d’Art Modern amb la Marisa Suárez… En paral·lel, també hi havia una part lligada a la criança, per tal de compartir recursos i eines, i aprendre de totes les experiències».\nUna dècada després, Tecletes segueix sent una entitat activa, que s’ha anat regenerant amb noves famílies. És el cas de l’actual presidenta, Maruxa Roel, i de la secretària, Rut Fabra, que, confessen, ja havien anat a alguns concerts de Tecletes abans de ser mares. «Ens sentim molt orgulloses d’haver agafat el relleu d’una associació que es va engegar amb molta il·lusió per part d’unes mares súper emprenedores, amb un esperit que compartim i que ens han ensenyat a viure la maternitat disfrutant de la cultura amb els nostres fills», explica la Rut.\nEl petit festival que han organitzat per al divendres s’emmarca en el programa de Santa Tecla, perquè ja fa uns anys que Tecletes organitza el concert familiar de les festes. Els primers anys, a la plaça dels Sedassos, i després al Parc de Saavedra. «En aquesta ocasió hem volgut recuperar un espai molt familiar, com és la plaça Verdaguer», diu la presidenta de Tecletes, qui a més vol fer una crida perquè vinguin a la festa totes les persones que, en un moment o altre, han estat vinculades al col·lectiu: «és la forma d’agrair-los la col·laboració amb l’associació, hi estan tots convidadíssims». La festa d’aniversari de Tecletes compta amb la col·laboració de la Fundació PortAventura i els beneficis de la gestió de la barra que hi haurà durant tot el festival aniran destinats a l’Associació Provincial de Paràlisi Cerebral de Tarragona La Muntanyeta.\nComenta el contingut : Tecletes celebra els 10 anys ballant


Es presenten dues guies per usar amb consciència les plataformes digitals | Economia Social i Solidària\nEs presenten dues guies per usar amb consciència les plataformes digitals\nEs presenta dues guies per facilitar el consum i treball de les plataformes digitals d’economia col·laborativa.\nEl passat dijous 15 de març es va presentar a l’Espai Consum Responsable de Barcelona dues guies que faciliten el consum i el treball de les plataformes digitals d’economia col·laborativa.\nLes guies van ser presentades per Ester Vidal, directora de Serveis d’Economia Cooperativa, Social i Solidària i Consum i Álvaro Porro, Comissionat d’Economia Social, Desenvolupament Local i Consum de l’Ajuntament de Barcelona; i per Montse Peiron, de la revista Opcions, que ha col·laborat en el projecte de les guies, i José Antonio Pasadas, de la Unió General de Treballadors (UGT) que ha desenvoupat la guia per als treballadors i treballadores de les plataformes digitals.\nPorro explicà com aquestes dues guies sorgeixen de la reflexió de la ciutat davant d’un fenomen, l’economia col·laborativa amb el que la ciutat lidia dia a dia, i que ofereix “reptes i oportunitats”. Les guies serveixen per explicar el fenomen i actuar amb més seguretat a l’hora de contractar béns i serveis mitjançant plataformes digitals o d’oferir-los, així com informen dels drets i deures de les persones que hi treballen.\nPel que fa a les guies per a consumidores, se n’han publicat dues: la Guia tècnica de consum per a l’ús de les plataformes digitals i un format més abreujat i pràctic, la Guia de consum per fer servir plataformes digitals.\nLa guia de consum és resultat del treball en col·laboració entre la Direcció de Serveis d’Economia Cooperativa, Social i Solidària i Consum i el Grup de recerca en Dret privat, consum i noves tecnologies integrat en el Grup de recerca Dret civil català i dret privat europeu de la Universitat de Barcelona i la Universitat Rovira i Virgili.\nPeiron va destacar la importància d’aquestes guies perquè “l’economia clàssica capitalista està fent aigües, així que calen noves maneres de satisfer la necessitat de consumir i la de guanyar-nos la vida. Les plataformes poden tenir un objectiu mediambiental, com el reciclatge, o generar una font d’ingressos, però cal estudiar els riscos, com la monetització de serveis tradicionalment voluntaris o usar aquesta economia amb lògica capitalista”. Peiron va explicar que la guia dona moltes respostes per reflexionar i analitzar aquesta economia de plataforma, en un marc on encara no existeix regulació al respecte i on sorgeixen moltes preguntes enfront a temes com els impostos, el frau, qüestions de seguretat o de privacitat. “És una eina molt útil perquè ens permet avançar en les noves economies, especialment en l’economia col·laborativa, donant-li forma com a usuàries”, va encoratjar.\nA la guia s’explica la definició de plataforma i de plataforma col·laborativa, s’analitzen les oportunitats i riscos així com els drets i obligacions dels consumidors, es fa un repàs de les preguntes habituals i s’ofereixen mesures de protecció alhora de participar en aquestes plataformes.\nPel que fa a la guia per a treballadores, la Guia per als treballadores i les treballadores de les plataformes digitals, aquesta ha estat realitzada per la Direcció executiva d’Estratègies de Foment de l’Ocupació de Barcelona Activa, la Direcció de Serveis d’Economia Cooperativa, Social i Solidària i Consum i la UGT. I també se n’ha fet un desplegable més pràctic.\nJosé Antonio Pasadas, d’UGT, va explicar com la guia és resultat d’un estudi que arrencà de la web ‘Tu respuesta sindical ya’, on les persones poden assessorar-se laboralment i on hi ha un qüestionari adreçat a les persones treballadores d’aquestes plataformes, les respostes de le quals, han servit per fer una anàlisi de la situació. La major vulneració de drets vers a aquestes persones treballadores, va apuntar Pasadas, és enquadrar les treballadores en una categoria laboral, que de facto, no és real, com per exemple, fer-les signar un contracte com a autònomes, quan en realitat, han de seguir horaris laborals marcats per les empreses o acceptar exclusivitat.\nA la guia per a persones treballadores de les plataformes digitals s’explica la problemàtica de les persones falses autònomes, les característiques principals d’una feina de plataforma, la comparació dels dos règims laborals i les obligacions en contribucions a les arques públiques.\nDe les guies més pràctiques, s’han imprès 3.000 desplegables de consum i 5.000 de la guia per a persones treballadores en plataformes digitals.\n[Desplegable] Guia de consum per fer servir plataformes digitals\n[Desplegable] Nova realitat del treball en el marc de les tecnologies digitals\nSuport laboral a les persones treballadores de plataformes digitals de la UGT\nOMIC/Espai Consum Responsable\nPunts de Defensa de Drets Laborals.


Arcs amb les seves pròpies mans\nArcs ... Oh, com és encantador. Potser el primer conegut amb ells, comencem a la infantesa, quan les mares amb èxtasi vesteixen les seves noies amb els vestits, lliguen les cintes sobre els seus caps o adornen boniques baules amb arcs. Però això no acaba amb el seu ús. Els arcs ens envolten a tot arreu. S'utilitzen en l'embalatge de regals, lligant cinturons o bufandes, fins i tot popular era per decorar amb llençols d'arc els animals domèstics. Avui us explicarem com fer els vostres propis llaços.\nPer a la fabricació d'arcs necessitem:\nCintes. Pot ser cintes de material completament diferent. Millor si es tracta de setí, organza, gasa. El color i l'amplada són la vostra imaginació. Ara produeix cintes no només 1-2-htsvetnye, sinó també amb diversos dibuixos sobre ells, fins a flors i abelles. A més, com a material principal, podeu utilitzar tires de punt o cilindres, que al llarg del treball reben una bella forma d'arc.\nDecoració. S'utilitza per decorar un arc. Pot ser qualsevol cosa que el cor desitgi: pedres precioses, boles, comptes, lluentons, botons bonics, inclosos els petits animals.\nGoma d'esborrar o barrette, que s'adjuntarà a l'arc. També podeu fer servir una banda per al cabell o un cèrcol.\nPatró de cartró, per a un arc parell. En termes generals, es tracta d'un tros de cartró d'amplada, corresponent a l'arc final amb una ranura per a la comoditat de la seva picadura. Per exemple, necessiteu un arc d'uns 10 cm d'ample. Talleu un rectangle de 10 cm d'ample i marqueu-hi: mida 4,5 cm a cada costat i marqueu-lo amb un llapis. Resulta que al centre del cartró heu assignat 1 cm, que només cal tallar una mica. A través d'aquest forat cosiràs un arc. Tot és extremadament senzill.\nCinta de regla o centímetre.\nFils, preferiblement de niló, o gruixut, de manera que es pot subjectar de forma segura la cinta.\nAdhesiu de silicona i pistola.\nL'encenedor o la cola per acabar la dutxa acaba.\nPinces de roba.\nSticks per a la creació d'espirals. Ideal per pals xinesos.\nCom crear un arc. Vostè pot fer un arc tant en una plantilla com amb les seves pròpies mans.\nPreparem la forma de l'arc .\nPer al primer cas, vam tirar la cinta a la plantilla, retirar-se lleugerament de la bobina anterior, fixar el clip amb els extrems a la plantilla i tallar la cinta. Exactament a la meitat del fil al tono fem petits punts de sutura, fixant les bobines. A continuació, estrenyeu el fil, perfectament formant un arc i fixeu fermament aquesta posició amb un fil. Treure l'arc de la plantilla i donar-li una forma final. A continuació, els extrems de la cinta es processen de manera que no es desmoronin i, si és necessari, l'ocultem a l'arc.\nEn el segon cas, doblegem l'arc amb les nostres mans. Per fer-ho, només podeu fer servir la cinta a la mà o utilitzar els dits per fer 1-2-3 de la cinta, etc. eights, que després s'afegeixen de manera segura. En aquesta etapa, podeu fer diversos tipus de cintes de diferent amplada i longitud, preparar els arcs i cosir junts. Podeu lligar els llaços amb fil i cola de silicona.\nAdjuntem la cinta portadora.\nAquí hem de mirar la situació. Si voleu fer un arc sobre una banda elàstica o un pin clip, és millor que ho adjunti a la decoració de l'arc. Si voleu aixecar-lo en un cèrcol, vestit o vendes, us caldrà reparar l'arc preparat.\nComencem la decoració.\nAquí tot depèn de la teva imaginació. Podeu fer un arc senzill i decorar-lo amb adorns magnífics de rhinestone, i podeu centrar-vos en la forma o el color inusuals de l'arc i, a continuació, només cal afegir-hi algunes addicions. Per exemple, per què no fer un arrac de color vermell brillant i brillant en forma de flor d'una cinta de setí i després cosir una abella o cosir una espiral? Per cert, sobre espirals. Una cinta amb un ample d'1 cm està enrotllada sobre un bastidor xinès, de manera que es manté una separació de 1-2 mm entre els bobinats. Les espirals no estan desbloquejades, sinó que es cosen amb pinces de roba. A continuació, posem tota aquesta bondat en una làmina de forn i posem al forn 100-200 º С durant 10-20 minuts. Refredem, elimineu espirals, processeu les vores i tot, podeu cosir. Així que vam explicar com fer llaços amb el vostre propi treball. Només pots fantasear, i la fantasia, com sabeu, és il·limitada.\nPolseres de Shambhala - l'accessori més de moda d'aquest any\nCom triar el barret adequat\nPantis que no vols desenganxar\nGuants llargs amb dits tallats\nLes mascotes més rares\nLa hipnosi com a forma de baixar de pes\nDelici delicat: les millors receptes a base de fucs\nParaules afectuoses per a un home estimat\nMaterialisme de moda: teles de tendència, tardor-hivern 2015-2016\nRegles de conducta en un nou equip\nMenjars lleugers per a l'any nou\nGos de raça de Labrador: vacunes, característiques


La darrera convocatòria del Premi TINET arriba als 265 relats participants | TINET - Tarragona Internet\nLa xifra de relats presentats ha augmentat sensiblement respecte a l’any passat\nEl passat dia 15 de gener a les 12h de la nit, va tancar-se el termini de presentació de treballs als Premis Literaris Ciutat de Tarragona en l’edició actual, 2016-2017. Un cop revisats tots els originals per comprovar-ne el compliment de les bases i fet el recompte, el resultat és el següent: premi de novel·la Pin i Soler, 102; premi de traducció Vidal Alcover, 13; premi de narrativa curta per Internet TINET: 265, i premi de ficció de guió radiofònic, 18.\nRedacció TINET / Aj. Tarragona. Un any més els Premis Literaris han rebut una xifra de treballs que perpetua la tradició i rellevància d’aquests tres guardons, principalment el premi de novel·la Pin i Soler, que amb 102 propostes suposa el millor segon any de la història en participació, així com el de narrativa curta TINET, que ha augmentat la xifra sensiblement respecte a l’any passat. Enguany la xifra de relats presentats al premi TINET ha estat superior respecte a l’any passat, de 224 treballs el 2016, fins als 265 d’enguany.\nLa xifra de novel·les presentades al premi Pin i Soler continua sent una xifra molt alta, molt per damunt de la mitjana i de la tònica general en premis similars; comptat i debatut, la segona més alta en la història d’aquest premi, que va ser de 116 novel·les, el 2015 i l’any passat de 82; per última, la xifra de projectes de traducció presentats al premi Vidal Alcover descendeix respecte als últims dos anys anteriors, que era la millor absoluta però continua sent una de les més altes assolides en la història del premi; enguany se n’han rebut 13 propostes. I per últim cal destacar que el premi de guió de ficció radiofònica, convocat amb motiu del 30è aniversari de Tarragona Ràdio, ha tingut una bona acollida, sobretot si es té en compte que és un premi nou i extraordinari, amb 18 treballs presentats.\nD’aquesta manera, el premi TINET de narrativa breu continua sent un premi molt participatiu, que dóna cabuda sobretot a gent que comença, sense excloure, però, autors amb trajectòria consolidada; el premi Pin i Soler es manté com el premi de novel·la en català amb més participants; i el premi Vidal Alcover s’aferma com el premi de traducció en català de referència.\nEn tots quatre premis es detecta que els participants provenen dels diferents territoris de parla catalana. La majoria, del Principat de Catalunya, i la resta del País Valencià, Illes Balears, Andorra i la Franja. I també de fora de l’àmbit lingüístic català (Txèquia, Itàlia, Alemanya i Regne Unit).\nEn relació al premi de traducció, també cal fer esment a la diversitat de propostes. Per llengües, la majoria de propostes procedeixen de l’anglès (5), el francès (2) i l’italià (2), i la resta pertanyen als idiomes alemany, txec, romanès i rus. Per èpoques, totes les propostes de traducció pertanyen als segles XIX i XX. Quant a gèneres, hi ha diversitat com sol passar, tot i que enguany destaquen dos projectes de traducció teatral; la resta són novel·les, narrativa breu, poesia i prosa de no ficció.\nEl proper mes de maig es donaran a conèixer els guanyadors\nA partir d’aquest moment, els lectors que fan la preselecció de les obres i els membres dels jurats començaran a treballar per tal que en el proper mes de maig es puguin donar a conèixer els tres veredictes. L’acte de lliurament dels Premis Literaris Ciutat de Tarragona corresponent a la present edició tindrà lloc el proper dissabte 13 de maig, al Teatre Metropol.\nEls Premis Literaris Ciutat de Tarragona són convocats per l’Ajuntament de Tarragona, Òmnium Cultural del Tarragonès i el Centre de Normalització Lingüística de Tarragona i compten amb la col·laboració de la Diputació de Tarragona, la Joieria Blázquez i les editorials Cossetània, 1984 i Angle. Excepcionalment, enguany també comptem amb la participació de l’emissora Tarragona Ràdio, com a entitat convocant, i de la Joieria Personal, com a empresa col·laboradora.\nFound footage i altres contes (darrer llibre resultant del premi TINET)


Atlee publica un adorable desig d'aniversari per a la seva dona Priya, la qualifica de 'parella de crim' - Notícies D'entreteniment\nAtlee publica un adorable desig d'aniversari per a la seva dona Priya, la qualifica de 'parella de crim'\nEntertainment News/atlee Posts Adorable Anniversary Wish\nSe sap que el director de cinema tàmil Atlee és molt actiu a les xarxes socials. Fa poc va viatjar a Twitter per desitjar a la seva dona Priya un feliç aniversari. Feu una ullada a la publicació i seguiu llegint.\nAtlee comparteix una adorable publicació d'aniversari per a la seva dona Priya a Twitter\nAtlee va compartir una publicació adorable per a la seva dona Priya a Twitter amb motiu del sisè aniversari de la parella. En el post, Atlee va escriure que ell i la seva dona han enfrontat molts alts i baixos a la seva vida. Ha qualificat la seva dona d ''amortidor' i també algú que l'ha guiat per prendre les decisions correctes a la vida. També la va descriure com la seva amiga encantadora i la seva parella criminal.\nLlegiu també | Payal Ghosh i RPI donen suport a Arnab Goswami quan és traslladat a la presó enmig de la custòdia judicial\nEls fans i els seguidors del director estan xafant el seu amor al missatge comentant-ho. També han enviat desitjos d'aniversari a la parella. Alguns han utilitzat emojis cor-ulls i cor vermell per expressar el seu amor per la parella. Molts els diuen una parella bonica. Vegeu les seves reaccions aquí:\nAtlee i Priya s’han marcat objectius de parella importants amb les seves adorables fotos a les xarxes socials. L’Instagram d’Atlee està ple de fotos de la seva vida personal i professional. També va compartir fotos seves amb el seu gos mascota, Becky, a Instagram.\nLlegiu també | Sabíeu que Harshvardhan Kapoor té els noms de Sonam Kapoor i Rhea Kapoor gravats a l'esquena?\nAbans va ser ajudant de direcció de S Shanker a les pel·lícules Enthiran i Nanban . Atlee ha dirigit algunes de les superproduccions de tàmils. Raja Rani, Theri, Mersal, i Bigil són pel·lícules que ell ha dirigit. Les seves pel·lícules també han guanyat molts premis.\nLlegiu també | Maanayata Dutt comparteix el pensament de motivació dels dilluns, pensant en ser 'valents a la vida'\nL’esposa d’Atlee, Priya, també és un dels actors més coneguts de la indústria del cinema tamil. Algunes de les seves obres notables inclouen Xile vermell , No sóc sant, Naan Mahaan Alla, i Soan papdi . També va protagonitzar la famosa pel·lícula en malayalam Ottayaal Paatha .\nLlegiu també | Amrita Rao recolza Arnab Goswami i fa una declaració contra la seva detenció il·legal i assetjament\nL’Instagram de Priya, esposa d’Atlee, també manté sovint els seus fans actualitzats sobre la seva vida personal i professional. Publica imatges amb el seu marit Atlee molt sovint. També promou activament les iniciatives professionals d’Atlee al seu Instagram. El seu Instagram ofereix als seus fans una visió de les seves aventures de viatge junts. L’Instagram de Priya també mostra que és una gran amant de la gastronomia i que té un llaminer.\nImatge cortesia- riyapriyaatlee Instagram\nés Michael Oher encara al NFL\nla noia de qui encara hi som\nBlancaneu i el castell de caçador\ncom era l'espai el meu aniversari?\nque es va convertir en reina i va aprimar-se\nkobe i filla al joc dels lakers


“Lluitem per assolir l'1,5”\nFriday’s For Future i una vintena de persones es van concentrar ahir a la plaça del Consell General per reclamar accions per combatre el canvi climàtic.\nEls integrants de la concentració d'ahir a la plaça del Consell General\nActualitzada 12/12/2020 a les 07:32\nSota el lema Fight for 1,5, els integrants de Fridays For Future es van sumar ahir al moviment internacional per reclamar al Govern accions clares i eficients per lluitar contra el canvi climàtic i assolir els objectius marcats en l’acord de París el 2015. Un dels representants de l’entitat, Marc Salinas, va exposar que avui “fa cinc anys que es va signar l’acord i l’executiu no ha dut a terme cap mena d’acció per reduir l’increment de la temperatura”. Així, una vintena de persones van personar-se a la plaça del Consell General amb pancartes i espelmes per exposar les seves contradiccions amb la política actual del Govern, ja que consideren que “estan deixant que es perdin vides i s’incrementin el nombre d’incendis, huracans i tempestes, mentre miren cap a una altra banda”.\nSalinas també va exposar que entre les demandes més destacades hi figura l’accessibilitat i l’abaratiment del transport públic al país. I va reiterar la negativa de l’associació a la construcció del telefèric del pic de Carroi al·legant que el Govern “tan sols promou edificis monumentals que van en contra de la biodiversitat i del medi ambient al nostre país”. En la mateixa línia, va afegir que hi ha moltes més accions que “l’executiu podria dur a terme i no realitza, però ara mateix aquestes són les més remarcables”.\nTanmateix, Salinas va posar en relleu que entenen que amb la irrupció de la pandèmia del coronavirus els “mandataris estan tenint molta feina”, però consideren que abans de la Covid-19 “han tingut un període de quatre anys en els quals no han fet res” i això “és inexcusable”.\nLa concentració es va dur a terme en un nou format per complir les mesures de restricció per evitar la propagació del virus. “Ens hem adaptat per poder seguir lluitant contra un problema de tots”, va dir.\nTonteries va dir..Els professors de les escoles que han muntat aquesta farsa millor que es toquin els collons a casa. Aquestos nens no saben el que és el canvi climàtic, calleu un rato i no feu tant el ridícul.\npels comentaris formeu part de la generacio que no us ha importat uma m....possar el forn incinerador al benmig d andorra. vergonya de peis\nEls professors de les escoles que han muntat aquesta farsa millor que es toquin els collons a casa. Aquestos nens no saben el que és el canvi climàtic, calleu un rato i no feu tant el ridícul.\nAquesta "concentració" de 10 persones representa el 0,0001% de la població del territori d'Andorra, que té molts altres problemes per resoldre en l'actualitat. Un cop vacunats i de vacances, tindran molt de temps per mostrar el seu mal humor.


5 eines imprescindibles per a pimes i autònoms\nSolucions de finançament en el punt de venda, comptabilitat, facturació, comunicació i gestió de RH per a millorar resultats.\nNo hi ha dubte. La digitalització augmenta les vendes, redueix costos, millora el servei del client, facilita l'accés a la informació, optimitza processos i incrementa la productivitat dels empleats. Més de la meitat de les pimes, no obstant això, no aprofiten aquests avantatges perquè no saben ni per on començar aqueixa digitalització. Els experts de *Nemuru, la primera *fintech de préstecs online perquè els professionals de les reformes oferisquen finançament als seus clients, recomanen aquestes cinc eines per a pimes i autònoms.\nPROGRAMARI DE COMPTABILITAT I FACTURACIÓ\n“El fet de comptar amb un programa de comptabilitat i facturació digital suposa grans avantatges per a les pimes a l'hora de prendre decisions que afecten la seua activitat. Gràcies a la digitalització dels processos, és molt més senzill portar la comptabilitat de l'empresa, crear i gestionar factures, generar pressupostos, tindre control sobre les despeses i els ingressos, presentar impostos, etc. Moltes pimes utilitzen programes com Excel per a desenvolupar l'activitat d'aquest departament, no obstant això, existeixen plataformes de programari, com *Holded, que permeten integrar tota la informació comptable i financera de la companyia en un únic entorn, amb el consegüent estalvi de temps i optimització de processos”.\nPLATAFORMES DE FINANÇAMENT EN EL PUNT DE VENDA\n“El finançament al consum en el punt de venda físic havia estat reservada, fins ara, a grans empreses, quedant fora de l'equació les pimes o els autònoms. Un exemple gràfic és la venda d'un cotxe, finançat directament en el concessionari. No obstant això, l'arribada d'eines com *Nemuru ve a cobrir aquesta necessitat ja que posa a la disposició del professional una plataforma tecnològica per a originar i administrar préstecs en el punt de venda, fent les vegades d'intermediari entre el client, el professional i el banc en temps real. D'aquesta forma el professional pot oferir plans de finançament flexibles als seus clients, els qui poden adquirir préstecs personals de fins a 20.000 euros i ell rep el pagament de forma immediata, la qual cosa li permet centrar-se sense riscos en els seus serveis”.\n“L'eina, enfocada al sector reformes de llar, ha demostrat incrementar fins a un 30% el volum de clients i un 50% el tiquet mitjà d'aquests. Per part seua, el client troba en la companyia una via alternativa al procés de finançament estalviant temps i costos en la tramitació del préstec, amb la seguretat d'una entitat tradicional. I els bancs es beneficien al seu torn d'un nou canal de vendes mitjançant el qual diversifiquen la manera de vendre els seus productes”.


Sant Jordi recuperarà els festejos taurins i seran benèfics | Canal56 Notícies\nInicio Festes Sant Jordi recuperarà els festejos taurins i seran benèfics\non: 25/05/2021 En: Festes, Sant Jordi\nSánchez: “Programarem diverses activitats per a recuperar la normalitat, però respectant les mesures sanitàries”\nL’Ajuntament de Sant Jordi recuperarà aquest estiu els festejos taurins si es manté la desescalada i complint les mesures de seguretat i control que establisquen les autoritats sanitàries per a previndre els contagis de la Covid-19. Destacar que seran benèfics a favor de la Fundació Ateneu. Una decisió que es va acordar ahir entre l’equip de Govern i la Penya Taurina de Sant Jordi, i se celebraran coincidint amb les Festes Majors a finals de juliol començaments d’agost.\nL’alcalde de Sant Jordi, Iván Sánchez, ha explicat que “hem consensuat que hi haja quatre dies de bous a les Festes de Sant Jordi. Se celebraran entre el dijous 29 de juliol i el dilluns 2 d’agost. També es programaran tres vesprades de concurs de ramaderies. Dissabte serà la Penya Taurina amb bous salvatges i bous embolats salvatges, a més es programaran dissabte i diumenge dos matins de ‘vaquilles’, i el dilluns se celebrarà la típica festa de la ‘vaquilla‘, tan tradicional al poble”.\n“Una vegada que sembla que el pitjor del coronavirus està superat, és moment d’anar recuperant la normalitat, tant socialment com econòmicament, però sense descurar la seguretat. Per això, hi haurà bous a Sant Jordi el pròxim estiu complint totes les normes sanitàries”, ha assegurat.\nRecaptació a favor de la Fundació Ateneu\nL’alcalde i la regidora de Festes, Begoña Ferreres, també van acordar durant la reunió, que en tots els actes taurins es recaptaran fons per a la Fundació Ateneu, que ajuda a les famílies amb malalts de fibromiàlgia i que té la seu a Benicarló. Indicar que tots els anys, l’Ajuntament signa un conveni de col·laboració. Cal recordar que l’últim es va signar al desembre i que Ateneu Maestrat és una associació dedicada a combatre els efectes que té el Dany Cerebral Adquirit tant en els malalts com l’atenció que puguen necessitar les famílies. Per això, encara que ara no hi ha cap veí del municipi que patisca la malaltia, sí que és un problema molt real que ha afectat algunes famílies fa poc. Per això, és ajudar perquè l’associació preste la millor ajuda possible.\nI és que l’Ajuntament de Sant Jordi és especialment sensible davant situacions que afecten les famílies del municipi, tan relatives a malalties o situacions que poden generar risc d’exclusió social. Per això, l’àrea de Serveis Socials és una de les més actives per a poder respondre abans i millor a qualsevol situació de risc o vulnerabilitat.\nL’Ajuntament de Càlig adquireix un nou tractor per a la Brigada d’Obres\nEls veïns i veïnes de Sant Jordi ja poden utilitzar els bons #FemPoble per a canviar en els comerços locals


Huawei finalment ven la marca Honor - La Linterna COPE Catalunya i Andorra - COPE\nHuawei finalment ven la marca Honor\nLa venda d'Honor deixa molts dubtes sobre el futur de la marca a Occident. Encara que la situació d'Huawei a la Xina és positiva.\nTiempo de lectura: 2' 17 nov 2020 - 16:50\n-Oppo mostra en el Inno Day 2020 un nou concepte de Telèfon intel·ligent amb una pantalla flexible que es "estira"\nOppo celebra el seu particular Inno Day, una cita en la qual dóna a conèixer els últims avanços tecnològics de la casa i encara que a vegades les propostes dels Inno Days són més conceptuals que tangibles, les seves idees poden arribar a plasmar-se en models de producció.\nEl Oppo X 2021 és un nou disseny conceptual que busca donar un nou gir a la idea dels telèfons amb pantalla flexible. En lloc de brindar un disseny plegable, aquest telèfon utilitza una pantalla FEU OLOR de 6,7 polzades que es pot expandir a 7,4 polzades amb un format menys panoràmic per a afavorir el seu ús en manera tauleta.\nPer a això, el xassís té una espècie de guies lliscants motoritzades i compta amb una pantalla que "roda" sobre les mateixes igual que es desplegaria un pergamí enrotllat.\n-Huawei finalment embeni la marca Honor\n-Google Fotos posarà fi a l'emmagatzematge il·limitat gratuït l'1 de juny de 2021\nL'emmagatzematge de Google Fotos que permet fer còpies de seguretat de fotos i vídeos d'alta qualitat i qualitat expressa de manera il·limitada, arribarà a la seva fi l'1 de juny de 2021, segons ha anunciat Google. A partir de llavors, totes les fotos i vídeos pujats a Google Fotos passaran a consumir els 15 GB d'espai que tenen els usuaris amb un compte de Google. D'aquesta manera Fotos compartirà el mateix emmagatzematge que els serveis Gmail i Drive.\nGoogle sosté que “la majoria dels usuaris trigaran anys a arribar al límit” de 15 GB i en cas que ho aconsegueixin rebran un correu per a recordar que han de prendre mesures.\nPer part seva, els usuaris d'un mòbil Píxel podran continuar pujant fotos en alta qualitat de manera il·limitada\n-Xbox Sèries registra el major llançament d'una consola en la història de Microsoft\nEl llançament mundial de Xbox Sèries X i Xbox Sèries S ha estat un èxit. A més podem afegir que Xbox Sèries ha tingut més èxit en la seva rebuda que qualsevol altra consola llançada per Microsoft (Xbox, Xbox 360 i Xbox One).\nA més Microsoft pronostica escassetat de Xbox Sèries fins a abril i Phil Spencer dóna per assegurança que compraran més estudis


La localitat del Pla d'Urgell que estrena noves pistes esportives\nVila-Sana estrena una pista de pàdel i una altra d'skate\nEnllesteixen les obres de construcció d’aquestes dues infraestructures que converteixen la població en un dels municipis de l’interior de Lleida més ben equipats en instal·lacions esportives\nper Redacció 07/08/2020 17:00h\nL’Ajuntament de Vila-sana acaba d’enllestir les obres de construcció d’una pista de Pàdel i una pista d’Skate. | LleidaDiari.cat\nL'Ajuntament de Vila-sana acaba d'enllestir les obres de construcció d'una pista de Pàdel i una pista d'Skate. Aquestes dues pistes de característiques adaptades a cada activitat, tenen les mateixes dimensions i se situen en la mateixa ubicació de forma adjacent. Concretament, s'han edificat a la zona d'equipaments esportius municipals, just a l'espai exterior del Pavelló Poliesportiu municipal.\nAmbdues pistes, al mateix nivell i en paral·lel l'una de l'altra, comparteixen accessos, i serveis, així com les instal·lacions previstes d'aigua i d'enllumenat. Cada una d'elles, té una dimensió de 10,50 x 20,50, i estan separades a una distància de 4,00 m.\nConsolidar la població en un nucli esportiu i lúdic\nSegons l'alcalde de Vila-sana, Joan Sangrà, aquests nous equipaments serveixen per «consolidar la població en un nucli esportiu i lúdic de la comarca on s'hi poden practicar tota mena d'esports tant en l'àmbit professional com amateur». Per Sangrà, potenciar l'esport és potenciar la vida sana. A més, d'aquesta manera, se segueix amb l'aposta de Vila-sana per formar nous esportistes que puguin arribar en l'àmbit professional i també per fer de la població un nucli atractiu per a diferent tipus de públic, amb la consegüent dinamització econòmica del territori. L'adjudicació del concurs de les obres de les dues pistes ha estat a l'empresa "Sport Plus Court, S.L.", per un import de 47.038,75 € (IVA exclòs).\nLa policia catalana que incorporarà l'ús de l'aranès dins el cos\nEl SEM realitza un «cribratge massiu» en aquest poble lleidatà


L'illa de Perim (àrab: جزيرة ميون, Jazīrat Mayyūn, i جزيرة بريم, Jazīrat Barīm; portuguès ilha de Meyo) és una illa del Iemen, a l'estret de Bab al-Mandeb, d'origen volcànic.\nL'autor de Periple de la Mar Eritrea i Plini el Vell, ambdues com a fonts grecoromanes, la van anomenae l'«illa de Diodor» (Diodori insula). El seu nom europeu, Perim, derivaria de la paraula àrab Berim (cadena) associada a la història de l'estret. Va romandre desocupada durant segles.\nObtingut de «https://ca.wikipedia.org/w/index.php?title=Perim&oldid=28070207»\nLa pàgina va ser modificada per darrera vegada el 21 ago 2021 a les 10:46.


L'Espanyol salda el deute pendent amb el temps afegit (2-2)\nEls blanc-i-blaus empaten al Benito Villamarín gràcies a un gol de Cabrera al minut 97\nCabrera ha rescatat un punt al minut 97 en el partit al Benito Villamarín. LA LLIGA\nBarcelonaA falta de bon joc, molta fe. Una setmana després de deixar escapar un valuós empat davant del vigent campió de Lliga al minut 99, l’Espanyol ha trobat al minut 97 un punt d’or al Benito Villamarín (2-2). Ni va merèixer no puntuar contra l’Atlètic ni ha merescut fer-ho davant del Betis. El futbol és així de meravellós, imprevisible, inexplicable i impossible d’entendre.\nPerquè costa molt d’entendre com és possible que un equip atropellat durant més de 75 minuts acabi esgarrapant, a la desesperada, un punt de gran valor quan tot semblava perdut. L’empat de Cabrera, tot cor, ha d’aportar optimisme a una plantilla que ha començat la Lliga amb dubtes i que segueix sense trobar el camí de les victòries.\nEl més preocupant de la visita al Benito Villamarín ha sigut el pas enrere a nivell futbolístic d’un Espanyol que s’ha vist clarament superat pel Betis. Els andalusos han tingut el monopoli del partit fins a l'últim quart d’hora de joc, quan s’han quedat amb un home menys per l’expulsió, advertida pel VAR, de Pezzella. Fins a aquell moment, els de Pellegrini havien convertit Diego López en el millor dels espanyolistes. Amb fins a set intervencions, el gallec ha mantingut amb vida un Espanyol que no s’ha rendit malgrat la tempesta.\nI és que el Betis ha atropellat el conjunt espanyolista a base de verticalitat i un ritme altíssim. Amb el talent de Canales i Fekir per dins i la profunditat dels catalans Álex Moreno i Héctor Bellerín pels carrils, els andalusos han portat de corcoll un Espanyol que s’ha vist obligat a defensar amb tots els efectius disponibles. Els blanc-i-blaus, malgrat tot, han aconseguit avançar-se en un atac aïllat conduït per RdT, que ha assistit Aleix Vidal perquè aquest rematés a plaer. L’Espanyol ha pogut doblar l’avantatge en el minut 39, quan Embarba s’ha precipitat i, després de deixar Pezzella a terra, ha volgut provar amb un xut amb l’exterior. Els dos avisos han esperonat el Betis, que dos minuts després ha iniciat una remuntada exprés que li ha permès capgirar el marcador abans del descans. Fekir i Willian José han aprofitat el descontrol i la falta de contundència defensiva dels espanyolistes.\nVuit minuts d'afegit\nVicente Moreno ha vist com el mig del camp associatiu que li havia funcionat contra l’Atlètic ha fracassat davant del Betis i l’ha sacrificat al descans per aportar múscul amb Keidi Bare i profunditat amb Loren. Dos canvis que no han alterat gaire el guió a la represa però que han acabat ajudant a l’equip a guanyar equilibri. L’Espanyol no ha tingut continuïtat amb la pilota ni tampoc ha sabut frenar les escomeses d’un Betis molt persistent fins que Pezzella li ha fet un gran favor clavant els tacs a la cama d’Aleix Vidal. Amb un home menys, el Betis s’ha replegat, i l’Espanyol ha buscat l’empat amb més fe que futbol.\nEls blanc-i-blaus no estaven generant sensació de perill, però han aprofitat els vuit minuts de temps afegit. Avís per a navegants: els partits d’aquesta Lliga s’han de suar fins al final. En una jugada molt embolicada, Dimata ha provat un xut i Cabrera, que s’ha sumat a l’atac, ha resolt amb una rematada al fons de la xarxa. L’Espanyol salva el naufragi amb un punt, però no evita una imatge que haurà de millorar de valent en una setmana de dos partits.\nRCDE RCDEspanyol Betis Primera Divisió


No a la violència. #BarcelonaAmbTu – Club Bàsquet Sant Josep – Badalona\n17 agost, 2017 /in 2017-18, Notícies /by CB Sant Josep Badalona\nEl C.B. Sant Josep – Badalona vol mostrar el seu absolut rebuig a qualsevol tipus de violència existent. No compartim aquests valors i ens mostrem rotundament en contra.\nAlhora, volem donar tot el suport i el nostre més sentit condol a les famílies de les víctimes i afectats en l’atemptat que ha tingut lloc aquesta tarda a la ciutat de Barcelona. Molta força i ànims!\nTags: #BarcelonaAmbTu, atemptat, badalona, Barcelona, CB Sant Josep, club bàsquet sant josep badalona, sant josep\nhttps://www.cbsantjosep.net/wp-content/uploads/2017_08_17_atemptatBcn.jpeg 924 1094 CB Sant Josep Badalona http://www.cbsantjosep.net/wp-content/uploads/icona_escut_WEB.jpg CB Sant Josep Badalona2017-08-17 22:11:122017-08-21 15:24:39No a la violència. #BarcelonaAmbTu\nII Torneig Internacional Cadet – del 15 al 17 de setembre Will Truss reforça la pintura del Sènior masculí


TERMCAT. – Terminologia de lingüística textual\n3347995 seqüència d'oracions\n\tseqüència d'oracions\nseqüència d'oracions, n f\nSèrie d'oracions cohesionades pels distints procediments de cohesió, que contribueixen a desenvolupar un tema o subtema del text amb el qual són coherents.\nNota: 1. En la llengua escrita, s'anomena paràgraf la unitat temàtica conformada per una seqüència d'oracions.\nNota: 2. Una seqüència d'oracions es cohesiona pels distints procediments de cohesió: procediment de repetició (cohesió gramatical, cohesió semàntica i cohesió pragmàtica), procediment d'articulació (connexió i juxtaposició) i procediment d'associació d'idees. De fet, la seqüència d'oracions constitueix una peça del mateix material lingüístic que el text.\n3339885 situació comunicativa\n\tsituació comunicativa\nsituació comunicativa, n f\nConjunt de circumstàncies, sobretot personals, temporals, espacials i culturals, en què es produeix un intercanvi comunicatiu.


Yangzhou Xiajiangnan Xinggong Hotel Yangzhou Xina - Ofertes d'hotels amb els MILLORS DESCOMPTES EN LÍNIA\n23 Xuningmen Street Guangling District, Guangling, Yangzhou, Xina, 225000 - Veure al mapa\nDissenyat tant per oci com per negoci, Yangzhou Xiajiangnan Xinggong Hotel està situat idealment a Yangzhou; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Yangzhou Xiajiangnan Xinggong Hotel asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Yangzhou Xiajiangnan Xinggong Hotel és la vostra destinació si buscau allotjament de qualitat a Yangzhou.


Que poques paraules tinc - Jordi Cabré\nConcert de Lluís Llach al Palau d'Esports de Barcelona l'any 1976. FRANCESC FABREGAS\nNo, jo no he presenciat banderes ni avions ni tot el cercle de canons apuntant cap al meu poble. Ni he vist ferros forjats per les bombes, ni m’he fet soldat per poder buscar les primaveres lliures. Ni, enmig del plàcid concert dels meus pensaments, no s’aixecava cap espontani a cridar “Visca els presos de la Modelo!”. Dit d’una altra manera, soc un llachista nascut en democràcia. Bé, nascut no, però pels pèls: vaig haver-me de dir Jorge durant un any, una desafortunada anomalia corregida per la ràpida intervenció del meu pare davant del registre: m’ho posi en normal, si us plau.\nJo no havia viscut cap persecució cultural, ni social, ni lingüística, sinó que havíem nascut per tenir autonomia i democràcia i llibertat\nEl que vull dir és que jo no havia viscut (no de forma conscient) cap persecució cultural, ni social, ni lingüística, sinó que havíem nascut per tenir autonomia i democràcia i llibertat. Tot era possible. Teníem quasi el deure de l’alegria, de l’optimisme, d’enterrar els fantasmes als mausoleus i poder ser més d’en Serrat: preocupar-nos pels conillets de vellut, pel groc de la ginesta i per “aquellas pequeñas cosas”. Però si això és així, si jo no tenia cap ferida greu viscuda en pròpia pell, si era de la generació dels alliberats i de la concòrdia, com és que sentia les lletres-denúncia de Llach com a tan vigents? Com és que, ja en ple any 85, jo (com tants d’altres) podia percebre encara el problema que impregna aquelles cançons? I no era que ho veiés com a “petits detalls per llimar”, o com a imperfeccions del sistema que aniríem arreglant, no: gràcies precisament a les metàfores anticensura (“Cal que neixin flors a cada instant” val per sempre i val per a tot), em veia perfectament immers en el mateix conflicte que es musicava l’any 1976. Era molt visible, molt respirable, i tenia forma de xoc cultural. Cadascú el vivia a la seva manera, no cal tirar d’anecdotari perquè no acabaríem. Però era la diglòssia evident, la clamorosa orfandat de referents, el silenci molt antic i molt llarg que encara planava, la miraculosa reconnexió amb les nostres lletres, tots els menyspreus i arrogàncies i tabús, totes les històries que en Roc Pons no coneixia i que, quan vam conèixer, vam començar a sentir massa a prop. Sí, sense grisos, ja ho sé. Hi ha repressions en Technicolor.\nEl veritable drama és que, mentre l’any 1976 Llach tenia tanta raó sota la dictadura, la continua tenint en democràcia\nEl veritable drama del que hem viscut els últims anys és que, mentre l’any 1976 Llach tenia tanta raó sota la dictadura, la continua tenint en democràcia. La causa justa és la mateixa, el greuge perdura, els menyspreus fins i tot augmenten, però ara sota el paraigua conceptual de “democràcia imperfecta”. En aquest terme hi cap de tot, des de vulneracions dels drets fonamentals fins a persecució d’artistes, passant per la virtual il·legalització de tot un moviment. Dit d’una altra manera, Franco era un dictador i va assassinar molta gent, però només en democràcia s’ha condemnat (dues vegades) tot un govern de Catalunya a la presó. A banda de tanta altra gent perseguida, és clar, començant per líders associatius. És allò que podríem anomenar un amor particular. Qui ho observi des de fora podrà constatar que el que hi ha no és (només) un conflicte entre maneres de pensar, ni de convivència, sinó la vulneració constant, en democràcia o en dictadura, dels drets d’una minoria nacional. Que això hagi dut la part independentista a desobeir la llei només obeeix al fet que, sota la llei vigent, el procés de recentralització i d’assimilació és imparable. Ningú no desobeeix la llei per caprici. Per caprici s’escolta en Serrat. I està molt bé, i artísticament és fins i tot una cura d’humilitat. Però quan es desobeeixen les lleis és que alguna cosa greu falla, i que l’espontani del concert del 76 torna a tenir raons per irrompre.\nMés enllà de la fília musical per ell (que confesso) i de la seva frustració política (que comparteixo), el triomf de Llach és haver sabut mantenir vigent la banda sonora. Els fets del 2017 i tot el que ha succeït, errors inclosos (“encara que a vegades brut, baix, rastrer”) només certifiquen la impossibilitat d’apagar aquesta música. No, ser independentista no obeeix a cap mania persecutòria sinó a una certesa de persecució. També a una ferma i racional teoria sobre la millora que suposaria en molts àmbits, especialment pel que fa a l’aprofundiment democràtic. Però el que sabem segur és que, sigui en temps de diàleg o en temps de conflicte, aquesta música constant sobrevola. A l’altra banda també la senten, cada dia, d’això no hi ha dubte. Que no la puguin escoltar, ni entendre, ni encara menys fer seva, és la seva absurda condemna.\nLluís Llach independentisme


Alternativa Ecologista d'Artesa de Lleida: El MAQUI adoptat!!\nAvui, dia de Nadal, volem compartir amb tots vosaltres un dels millors regals que es pot rebre quan ets voluntària d’un refugi: l’adopció d’un animal molt “especial”. RECORDEU AL MAQUI? El vam trobar abandonat fa uns mesos amb els dos colzes fracturats tot i només ser un bebè. El vam portar a Barcelona on una casa d’acollida el va cuidar mentre el vam intervenir en diverses ocasions per soldar-li les potetes de la millor manera possible. Ell va demostrar ser un gos valent i sense rancúnia, però ha anat creixent sense tenir una família definitiva. Això ens angoixava ja que després d’haver estat abandonat en un estat molt cruel, haver passat per diferents operacions i llocs d’acollida, haver quedat una mica coix... No es mereixia acabar de créixer sense família!\nGràcies al Vicente, l’Anna i la seva família el desig del Maqui i de les seves cuidadores s’ha fet realitat: ara té una llar definitiva que mai més el tornarà abandonar. Estan encantats amb ell, expliquen que és un amor de gos, s’ha adaptat a la perfecció i són inseparables amb l’altre gosset de casa, el Llopet (també adoptat del refugi fa uns anys). També s’ha fet amic dels gats i de la gosseta dels pares. No es pot ser més agraït!\nVolem donar les gràcies a la nova família del Maqui per haver adoptat amb el cor, sense prejudicis i dedicant-se com ho estan fent a la seva rehabilitació.\nTan de bo aquests Nadal més famílies segueixin el seu exemple, hi ha gossos al refugi que fa anys esperen trobar una llar definitiva. Ens ajudes a fer el seu somni realitat? Tlf. 606163216, no te’n penediràs...\nPublicado por Alternativa Ecologista d'Artesa de Lleida en 21:41


Qui és el culpable de la bombolla del lloguer a Barcelona?\nLes associacions de veïns veuen el model turístic i les plataformes col·laboratives com els principals causants de l’escalada de preus, però els experts apunten a l’estancament de l’oferta i la concepció minimalista de l’Administració\nper Victor Solvas Redactor Barcelona. 18 d’abril de 2018 13:30\nEn el període 2013-2017, el preu del lloguer a Barcelona va créixer un 33%. Un increment al que molts analistes veuen una causa principal: l’esclat de la ciutat com a destí turístic de primer nivell i la conseqüent multiplicació d’allotjament destinat als visitants, ja sigui autoritzada o sense llicència. Una situació a la que, inevitablement, plataformes com Airbnb contribueixen de forma decisiva i encara més quan acaba de sortir del forn que la capital catalana és la ciutat que més hostes seus ha acollit amb 1,39 milions durant el 2017. El Col·legi d’Economistes de Catalunya (CEC) va analitzar la correlació entre turisme i habitatge en el debat Economia col·laborativa i encariment de l’habitatge a Barcelona.\nMés info: Els amfitrions d'Airbnb ingressen 3.500 euros de mitja a Espanya\nLa vicepresidenta de l’Associació de Veïns de La Barceloneta, Carmen Piera, aporta la visió sobre com viu un dels barris més visitats de la ciutat la multiplicació de l’allotjament turístic. “A l’agost de 2014 va esclatar la nostra particular bombolla immobiliària, que va trobar resposta en l’Administració amb el compromís de no donar més llicències per apartaments”. La realitat, però, va ser molt diferent. “En l’actualitat, a La Barceloneta només hi ha uns 60 pisos per turistes legals, però l’oferta il·legal està descontrolada; segons el nostre recompte hi ha pocs menys d’un miler de locals destinats a visitants”, descriu Piera.\nPiera: "Cada pis destinat al turisme suposa que una família desaparegui del barri"\nLa representant dels veïns denuncia una pujada de preus que ha anat dels 400 euros al mes de mitjana a una forquilla que pot anar dels 800 fins els 2.500 euros, mentre que les pernoctacions ja es cotitzen entre els 35 i els 500 euros per nit. “És una situació insostenible per un barri humil, ple de pensionistes, i que provoca que mota gent acabi a serveis social o a la taula d’emergència en l’habitatge”. Piera conclou amb contundència: “Cada pis destinat al turisme suposa que una família desaparegui del barri”.\nFactors més enllà del turisme\nEl soci fundador de PROMO Assessors Consultors, Agustí Jover, adverteix que els estudis amb dades oficials donen una imatge allunyada de la que descriu Piera, però alerta que això és a causa de l’alta activitat submergida que existeix a la ciutat. “Entre 2008 i 2013 el sector turístic va ser el salvament de barris com la Barceloneta, però avui s’ha convertit en el seu pitjor maldecap”.\nDe totes maneres, considera que el turisme i l’economia col·laborativa no són les úniques raons que expliquen l’espectacular pujada de preus del mercat del lloguer a Barcelona en els darrers anys. Per demostrar-ho, Jover compara l’evolució de la Barceloneta amb altres menys turístics.\nJover: “Entre 2008 i 2013 el sector turístic va ser el salvament de barris com la Barceloneta, però avui s’ha convertit en el seu pitjor maldecap”\n“Les dades ens diuen que, entre el 2013 i el 2017, el preu de lloguer a La Barceloneta va créixer un 30%, però en altres gens afectats pel turisme com Nou Barris el percentatge també s’enfilava al 25%”, indica l’expert, que considera que l’augment de preu té més a veure amb la tensió actual entre oferta i demanda a la ciutat. “Després de la crisi es va deixar de generar oferta immobiliària, però es continua generant nova demanda: gent que s’instal·la a la ciutat, persones que s’independitzen,...el lloguer i la compra competeixen per un mateix estoc d’habitatges, i avui la gran majoria de persones opten pel lloguer, pel que els preus pugen”. Traduït en xifres: en l’actualitat la demanda d’habitatge és cinc cops superior a l’oferta existent.\nTot i això, Jover entén que els apartaments turístics i l’anomenada economia col·laborativa tenen un impacte especialment alarmant en barris amb les característiques de La Barceloneta. “L’Eixample també està ple de turistes, però allà els carrers són amples i els edificis tenen ascensors. Els barris del litoral de Barcelona són de carrers estrets, amb construccions antigues i sense ascensors, el que genera tot tipus de sorolls i degradació de zones comuns”.\nUna solució metropolitana\nPiera adverteix que els veïns de La Barceloneta no estan en contra dels visitants, sinó “del turisme invasor” i reclama “un registre real de pisos turístics al barri, monitoritzar les web que ofereixen pisos turístics per detectar apartaments il·legals, precintar aquests habitatges, retirar les llicències dels que fan un mal ús dels seus permisos i iniciar campanyes divulgatives als països d’origen dels turistes explicant la degradació que comporta el model de turisme actual”.\nEl control dels apartaments turístics a Barcelona no és una qüestió menor. A dia d’avui, només el portal Airbnb compta amb 18.490 ofertes d’allotjament a la ciutat, mentre que les llicències d’habitatge d’ús turístic no arriben a les 10.000.\nAl marge d’aquesta supervisió, Jover reclama un canvi en la concepció de la ciutat. “Cal entendre Barcelona com el que realment és: una gran ciutat amb la seva zona metropolitana. Cal una política turística més àmplia, que entengui que estem en una gran metròpoli i descongestioni les zones mes explotades. O diversifiquem o morim d’èxit”.\nHomedes: "L'immobiliari ha après molt poc de la crisi"\nEmiliano Bermúdez: “El 90% dels pisos dels bancs es troben en zones marginals”


El Dia de la Igualtat Salarial se celebra el proper dilluns 22 de febrer — Ajuntament de Tarragona\nEsteu aquí: Inici › Serveis a la Persona › Notícies › Serveis a les persones › Notícies 2016 › El Dia de la Igualtat Salarial se celebra el proper dilluns 22 de febrer\nEl Dia de la Igualtat Salarial se celebra el proper dilluns 22 de febrer\nLa URV i l’Ajuntament organitzen una jornada per analitzar les causes i estratègies per superar la bretxa salarial\nEl dia 22 de febrer se celebra el Dia de la Igualtat Salarial i, per commemorar-ho, l’Ajuntament i la Universitat Rovira Virgili han organitzat una jornada de debat sobre les seves causes i possibles estratègies de millora. L’Aula Magna del Campus Catalunya acollirà una conferència a càrrec de Sara Belbel, directora de l’Empowerment Hub, sobre les causes, conseqüències i estratègies de superació de la desigualtat salarial. A continuació, hi haurà una taula rodona moderada per Inma Pastor, directora de l’Observatori de la Igualtat de la Universitat Rovira i Virgili i que comptarà amb la participació de Núria Pomar, professora de Dret del Treball de la Universitat de Barcelona i directora de l’Institut Interuniversitari d’Estudis de Dona i Gènere i Vanessa Lopez, membre de la Xarxa Be a Reference i fundadora de Genera Innovació.\nEl 5 de març de 2011, la Comissió Europea va celebrar el primer Dia Europeu de la Igualtat Salarial. Aquesta data canvia cada any i és diferent en cada país, en funció de la diferència salarial existent a la UE i a cada país, i representa els dies extra que una dona necessita treballar per a guanyar el mateix salari que un home durant un any. A Espanya, el 2010, el Consell de Ministres va acordar promoure el reconeixement del 22 de febrer com Dia Internacional per la Igualtat Salarial.\nSegons dades de l’Eurostat (2012), agafant com a referència el salari hora, Espanya és un dels països de la Unió Europea amb una major diferència retributiva entre treballadores i treballadors (23’83%), allunyant-se de la mitjana de la Unió Europea (16’5%) i situant-se a nivells del 2002 (20’2%), any en què es van produir les diferències retributives més elevades dels últims temps.\nA Catalunya la bretxa salarial, en els últims anys ha crescut notablement, passant del 17% l’any 2010 a un 24’ 81% l’any 2012. En l’actualitat, segons estudis realitzats, una dona ha de treballar 84 dies més a l’any que un home per guanyar el mateix salari. Per tant, traduït al llarg d’una vida laboral de 35 anys, les dones haurien de treballar 11 anys i mig més per percebre les mateixes quantitats per treballs d’igual valor.\nAquestes diferències no es sustenten en el nivell formatiu i de capacitació de les treballadores, o la seva major o menor presència en l’activitat laboral. En la majoria dels casos, aquestes diferències estan lligades a múltiples discriminacions indirectes. Exemple d’això són la segregació ocupacional horitzontal i vertical associada als rols socials de gènere assignats històricament a la dona, i la necessitat de conciliar la vida personal i familiar, ja que generalment són elles les que realitzen els treballs de cura i tasques de la llar. Com a conseqüència d’això les dones ocupen llocs amb una major flexibilitat laboral, major temporalitat, i jornades temps parcial que provoca una menor valoració del treball que realitzen i retribucions salarials més reduïdes, dificultant la promoció professional en igualtat de condicions i impedint-se-les ocupar posicions de lideratge i responsabilitat.\nAquesta discriminació salarial, té conseqüències en el dia a dia i en el futur de les dones. Per una banda, a menor cotització, les pensions a percebre són més baixes. D’altra banda, es comencen a percebre problemes socials i demogràfics molt importants donada l’absència de polítiques públiques, com per exemple retardar l’edat de maternitat o tenir menys fills i filles.\nDes de l’Ajuntament de Tarragona, amb la implementació del “Pla local de Polítiques d’Igualtat de la ciutat” aprovat al juliol de 2014, s’aplica a l’administració local les mesures a l’abast legal per tal de potenciar la igualtat salarial i la promoció en igualtat d’oportunitats.


Catalunya entra al congelador\nL'onada de fred portarà avui neu en cotes baixes i el cap de setmana serà gèlid a tot arreu\nMIQUEL BERNIS BARCELONA 01/02/2012 00:00\n260x366 CRU HIVERN Tot i l'inici d'hivern suau, la boira gebradora ja ha deixat aquest gener imatges com aquesta, a Manlleu, el dia 13 de gener. / PERE TORDERA CRU HIVERN Tot i l'inici d'hivern suau, la boira gebradora ja ha deixat aquest gener imatges com aquesta, a Manlleu, el dia 13 de gener. / PERE TORDERA\nFalta ben poc perquè comenci un període de fred que serà molt intens, i que ara ja es pot dir amb certes garanties que serà excepcional, que serà alguna cosa més que la clàssica, o les clàssiques entrades d'aire fred que acabem tenint una o dues vegades cada hivern. Serà un fred bàsicament sec, només amb possibilitat de neu aquestes immediates hores, i que anirà acompanyat d'una forta tramuntanada al nord.\nAvui una borrasca poc activa serà el preludi de l'entrada d'aire fred. Els núvols seran espessos en força comarques, cauran plugims, i entre aquest vespre i demà serà l'únic moment en tot aquest episodi de fred molt intens que la neu podrà fer acte de presència en cotes baixes. Bona part de les precipitacions febles que es veuran avui seran en forma d'aigua. Només en punts alts de les comarques de Tarragona i a l'altiplà central hi anirà nevant, però fins al vespre difícilment la cota baixarà dels 600 metres. Durant la nit el punt de divisió entre la pluja i la neu anirà sent cada cop més baix, però els diferents models de previsió no es posen d'acord en sí continuaran les precipitacions o no. Si la borrasca continués activa ho faria a l'entorn de Barcelona i en àmbits com el Maresme, el Vallès, el Penedès i l'Anoia. Per tant, és bàsicament en aquests sectors on se centra el risc que demà a primera hora estigui nevant en cotes molt baixes. A poc a poc aquesta borrasca anirà marxant, però és bastant probable que la neu aparegui a les Illes fins a cota zero durant el divendres i el dissabte.\nFred de màxima categoria\nUn cop passada la borrasca anirà entrant el fred. Demà amb el pas de les hores la sensació de ple hivern anirà augmentant i les temperatures ja no passaran dels 5 graus a la majoria d'indrets. Els dies de fred més intens arribaran, però, el cap de setmana. El vent anirà sent cada vegada més intens al nord, i la tramuntana a l'Empordà, al Pirineu i a la Catalunya Nord bufarà amb cops de fins a 100 km/h, sobretot dissabte. Tant dissabte com diumenge començaran sota zero pràcticament arreu, i als indrets on no glaci serà a causa del vent, que augmentarà igualment la sensació de fred. A alta muntanya el termòmetre pot acostar-se als 30 graus negatius i a l'interior les glaçades seran intenses, amb mínimes per sota dels 10 graus. La setmana que ve el fred s'anirà moderant, però l'hivern probablement continuarà molt viu ben bé 6 o 7 dies més. Un període en un principi més curt que el de l'any 1956, quan la gran onada de fred del segle XX es va allargar dues setmanes senceres i va provocar molts danys a l'agricultura.\nLes cinc grans onades de fred de la història a Catalunya\n1788-1789: Quatre setmanes gèlides amb neu a Barcelona i l’Ebre glaçat\nDel 15 de desembre del 1788 al 10 de gener del 1789 Europa va viure quatre setmanes molt gèlides. La ciutat de Barcelona va rebre dues nevades d'un pam i mig en només quinze dies i l'Ebre va quedar completament glaçat. Segons el doctor en geografia i història de la UB, Mariano Barriendos, un anticicló centrat a Escòcia va aplegar al Mediterrani el fred més cru i diverses nevades. Aquella onada de fred va deixar França, un país llavors productor d'oli, sense oliveres.\n1829: Un mes amb temperatures d’entre només 0 i 5 graus\n¿Sabíeu que del Garraf a la Selva, al segle XIX, s'hi cultivaven cítrics? Un període de baixa activitat solar, entre 1820 i 1830, va fer que els hiverns fossin crus, amb períodes d'un mes seguit amb temperatures d'entre només 0 i 5 graus a Barcelona i glaçades contínues fora muralles. D'entre aquells anys, l'hivern del 1829 va ser el més dur, l'aigua glaçada va aturar els molins hidràulics i ni tan sols arribava carbó a la ciutat. La gent moria pels carrers a causa del fred.\n1956: Rècord històric de fred amb -32 graus a l’estany Gento\nVa ser l'onada de fred més intensa del segle XX. Com està passant aquest 2012, un hivern relativament suau va deixar pas a un febrer gèlid el 1956. Al centre de Barcelona es va arribar als 7 graus sota zero, però, sens dubte, el que va fer més mal no va ser la seva intensitat sinó la durada: dues setmanes. Moltíssims cultius i plantes van morir. D'aquell episodi data el rècord de fred a la Península: -32 graus registrats el dia de la Candelera a l'estany Gento, al Pallars.\n1985: Danys a l’agricultura, apagades de llum i canonades glaçades\nUna nevada durant la vigília de Reis del 1985 va obrir les portes a una onada de fred que va provocar molts danys a l'agricultura, va glaçar canonades i va provocar diverses apagades de llum. Els dies següents també van ser jornades de grans glaçades. A Barcelona es va baixar fins als 6 graus sota zero i a Lleida, per exemple, fins als 13 negatius. L'Observatori Fabra del Tibidabo va registrar mínimes de 7 graus sota zero durant tres dies consecutius.\n2001: Una nevada general i mínimes de -17 graus a la plana de Vic\nDesprés de la nevada intensa i general arreu del país del 14 i 15 de desembre del 2001, un anticicló va entrar amb força, va parar el vent i va deixar tota la neu i tot l'aire fred a Catalunya. Fins que va arribar Nadal, dia a dia el fred va ser cada vegada més intens, sobretot a les comarques interiors. A Vic la temperatura va arribar a caure fins als 17 graus sota zero i a Bellver de Cerdanya es va registrar aquell 25 de desembre una mínima de -21 graus.


El PS veu perillar el futur de les professions liberals - El Periòdic d'Andorra\nEl PS veu perillar el futur de les professions liberals\nEls socialdemòcrates lloen el control que exerceixen els col·legis professionals\nPublicat el Dijous, 11 d'octubre de 2018 | 03:15 h\nEl conseller del PS, Gerard Alís, al Consell General. | Maricel Blanch\nEl PS està «preocupat» pel futur de les professions liberals al país arran del canvi legislatiu que ha plantejat el Govern, que pretén simplificar l’homologació de titulacions per exercir una professió titulada a Andorra i que ha estat admès a tràmit. «Hem comprovat que el projecte de llei podria ser contraproduent: minva la qualitat i afecten greument el servei que han d’oferir», assegura el conseller general socialdemòcrata, Gerard Alís.\nPer això, el socialdemòcrata va entrar ahir set preguntes al Consell General que l’Executiu haurà de respondre per escrit sobre la qüestió. Alís vol conèixer si s’ha consultat als col·legis professionals i quines seran les mesures que es preveuen per assegurar la qualitat del servei que es presta i la incorporació d’aquests professionals al mercat europeu, tal com preveu la llei, en el marc de les negociacions per l’acord d’associació. Entre el reguitzell de preguntes tramitades, Alís també vol saber si el Govern vol «fer desaparèixer dits organismes que asseguren l’autoregulació de les professions». Per la formació socialdemòcrata, «existeix una desconsideració, ja que «els col·lectius perceben que no són tinguts en comptes a l’hora d’adoptar mesures que els afecten directament». D’altra, Alís també va preguntar quines mesures es prendran per «fomentar que els col·legis assegurin el control i la qualitat del servei que es dona».\nEl PS també vol entendre per què el canvi legislatiu preveu regularitzar la incorporació dels professionals al mercat únic de la UE si «Andorra no està subjecta a la directiva de la Unió Europa» i quan l’acord d’associació encara no és una realitat. Amb Europa a l’horitzó, el parlamentari també va preguntar si s’han previst mecanismes específics per als treballadors nacionals en situacions equiparables, ja que el conseller socialdemòcrata creu que «el col·lectiu també requereix períodes de transitorietat i d’adaptació per participar en el mercat únic».


Burkina Faso | ACAU\nDes de l'any 2000 portem a terme un programa d'ajuda al desenvolupament a Burkina Faso, amb especial atenció a la població més vulnerable: els infants orfes i abandonats, els discapacitats i les dones en situació d'extrema pobresa. ACAU ha treballat durant aquests anys, amb fons propis i altres que provenen de subvencions de diverses entitats públiques i privades, per la construcció d'infraestructures i el desenvolupament de projectes\nBurkina Faso és una república de l’Àfrica Occidental situada a la conca superior del riu Volta. Limita al nord i a l’oest amb Mali, a l’est amb Níger i Benín, i al sud amb Togo, Ghana i Costa d’Ivori. La capital i principal ciutat és Ouagadougou i la segona ciutat més poblada és Bobo-Dioulasso. El seu nom significa “país dels homes íntegres”.\nÉs un dels països amb més pobresa del món. L'agricultura representa un 32% de la riquesa nacional, però s'enfronta a un sòl molt àrid i a sequeres contínues. Els productes principals són el blat de moro, el cotó i l'arròs. Hi ha abundants recursos miners, sobretot d'or, de ferro i de coure.\nGran part dels ingressos de les famílies depenen de les divises que aporten els emigrants repartits, sobretot, pels països veïns. Per evitar la fam, el burkinesos depenen de l'ajuda internacional.\nForma part de la Comunitat d'estats del Sahel i de la Comunitat Econòmica dels Estats de l'Àfrica Occidental, grups regionals de la Comunitat Econòmica Africana que cerquen la integració de duanes entre els països de la zona.\nLa taxa de mortalitat és molt alta a causa de la sida que afecta al creixement demogràfic natural de la regió.\nLa majoria de la població pertany a dues ètnies principals: els Voltaics (que van absorbir els històrics Mossi) i els Mande. Les zones del sud són les més poblades, amb una densitat que de vegades força l'emigració.\nEn aquesta població s'han desenvolupat projectes que inclouen l'orfelinat, granja, pous i escola\nConstrucció d'un centre d'acollida i educació d'infants orfes i abandonats\nConstrucció del centre d'infants orfes i abandonats, construcció d'un pou i construcció d'un centre de salut\nConstrucció d’un centre de salut materno-infantil i un pou


El brot de Sarral obliga a anul·lar tots els actes de la setmana de la cultura per la igualtat | EFMR.cat\nInici Notícies Cultura El brot de Sarral obliga a anul·lar tots els actes de la...\nEl brot de Sarral obliga a anul·lar tots els actes de la setmana de la cultura per la igualtat\nEl brot detectat aquest cap de setmana a Sarral ha obligat a suspendre la setmana de ‘Fem Cultura amb Igualtat’ que s’havia programat en substitució de la Festa de la Pubilla d’enguany. La situació al municipi ja va fer aturar els actes del cap de setmana, per evitar els contactes massius entre veïns i veïnes.\nLa decisió ha estat finalment suspendre la vintena d’actes programats fins al diumenge 18 de juliol, la majoria dels quals agrupaven un nombre de persones considerables, tot i mantenir les mesures de seguretat. Ara, els actes es distribuiran durant l’estiu i la resta de l’any de forma separada per no perdre així els espectacles ja programats.\nÀUDIO: Victòria Cañís, regidora d’Igualtat de l’Ajuntament de Sarral, explica l’anul·lació dels actes\nAquest nou model de Festa s’havia d’inaugurar aquest any com un primer pas per modernitzar la Festa de la Pubilla, que ja s’havia hagut de desplaçar de dates a causa de la situació pandèmica. De cara a l’any vinent la festa continuarà evolucionant per adaptar-se als nous temps.\nFesta dels Quintos de Sarral\nArticle anteriorInformatiu Diari del dilluns 12 de juliol de 2021\nArticle següentL’Espluga recupera la majora d’actes tradicionals de la Festa Major adaptats a la nova normativa


Majorica anuncia l'aixecament de la suspensió de pagaments en una setmana\nEl director general de l'empresa de perles adreçà un comunicat a tots els treballadors\nCaterina VENY | 14 novembre 2003\nEls treballadors de Majorica han rebut la notícia amb cautela a l'espera dels esdeveniments.\nEl director general de l'empresa de fabricació de perles Majorica SA, Alfred Coco, ha comunicat als empleats de tots els centres de treball de Manacor que per a la setmana que ve està previst l'aixecament oficial de la suspensió de pagaments, en la qual es troba la societat des del mes de març de 2002.\nAmb aquesta notícia, Majorica podria fer efectiu el tan esperat aixecament de la suspensió de pagaments de cara a la propera setmana sempre que «no s'interposi un recurs de reposició en el termini de cinc dies naturals», segons va declarar ahir el director general de Majorica.\nCal recordar que Majorica SA va presentar suspensió de pagaments a principis de març del 2002. L'empresa de perles va presentar suspensió al·legant una «situació de precarietat de mitjans financers i tresorers que pateix la companyia des del passat mes de novembre, la qual cosa impedeix fer front amb regularitat a les obligacions de pagament». Majorica arribà a aquesta situació després de no rebre l'aval del banc de Santander Central Hispano per un préstec amb condicions favorables de 700 milions de pessetes que el Govern de les Illes Balears havia d'atorgar a Majorica. Tanmateix, foren els anteriors propietaris de la societat els qui abocaren Majorica cap a la suspensió de pagaments i sembla que ara seran els actuals accionistes els que trauran l'empresa de la suspensió.\nDe l'acte emès pels jutjats de Primera Instància número dos de Manacor, «s'aprova el conveni proposat en el present expedient de suspensió de pagaments que, prèviament havia obtingut l'adhesió majoritària dels creditors, als qui s'ordena estar i passar per ell». Aquesta resolució s'anotarà en el Registre Mercantil de Palma i en el Registre de la Propietat de Manacor.\nL'anhelat aixecament de la suspensió de pagaments ha arribat a fer-se efectiu amb un retard d'uns quatre mesos, en la mesura que l'empresa ja havia anunciat la seva intenció d'aixecar la suspensió durant els mesos d'estiu, però finalment la promesa no es materialitzà. En aquest any i set mesos des que Majorica es declarà en suspensió de pagaments, molts han estat els rumors que apuntaven a un fallida de l'empresa. Aquests rumors de fallida quedaren ahir un poc descartats entre els treballadors de Majorica, que consideraren la notícia de l'aixecament de la suspensió de pagaments de l'empresa perlera com a «positiva».


VivesVerd: CAMPANYA REDUCCIÓ DE RESIDUS\nCAMPANYA REDUCCIÓ DE RESIDUS\n“El millor residu es aquell que no es genera”\nEls centres adherits al programa d’escoles verdes, son centres que adquireixen un compromís per innovar, incloure, avançar, sistematitzar i organitzar accions educatives vinculades amb la sostenibilitat i el respecte amb l’entorn per tal de fomentar, de de l’educació, uns valors sostenibles, per tal de fer front als reptes que ens planteja el medi ambient.\nMar Novas, Optativa visual i plàstica 3r ESO\nREDUCCIÓ PROGRESSIVA I FUTURA ELIMINACIÓ DELS EMBOLCALLS D’ALUMINI. Amb aquesta campanya, el pretén el centre, és anar reduint progressivament l’ús del paper d’alumini a favor de altres embolcalls més sostenibles com el boc’n’roll i la carmanyola. El principal motiu és el gran impacte ambiental que implica l'obtenció de l'alumini i per tant, considerem que es important reduir i eliminar aquell alumini d’un sol ús, com és el cas del paper d’alumini. D’aquesta manera també reduïm la quantitat de residus que generem. El reciclatge de l’alumini també es contaminant, produeix residus i contaminació atmosfèrica.\nDes de l’optativa de visual i plàstica de 3r, els alumnes varen elaborar uns cartells per a la campanya de reducció de l’alumini. D’entre tots els cartells que es varen crear, el més votat va ser el de l’alumne Mar Novas.\nREDUCCIÓ DEL PLÀSTIC. Aquest curs 19-20, el centre ha decidit eliminar els gots de plàstic de la màquina de cafè. Ara tots els professors anem amb les nostres tasses. Es gastaven uns 6000 gots/any.\nPublicat per Alumnes de 4t i de sostenibilitat a 8:54\nRECICLATGE DE MATERIAL D'ESCRIPTURA\nCAMPANYA DE GESTIÓ DE RESIDUS\nPESCADORS DE PLÀSTIC


El Reus de sempre empata contra l'Sporting | Canal Reus TV\nEl Reus de sempre empata contra l'Sporting\n14:50 - 16 desembre 2019\nEls roig-i-negres recuperen tots els efectius i sumen un punt en el tercer partit de la fase de grups de la Lliga Europea. Tot i que anaven guanyant, els de Jordi Garcia han encaixat dos gols en l'últim tram de partit.\n"Benvinguts al Palau dels somnis", amb aquest missatge ha rebut l'afició al Reus Deportiu Miró en aquesta nit de Champions, i el somni roig-i-negre gairebé es compleix, ja que els del Baix Camp han tingut la victòria a tocar contra el vigent campió de la Lliga Europea: l'Sporting Club de Portugal. Un partit que ha finalitzat amb un resultat de 3 a 3 al marcador, però on el Reus ha estat superior gràcies a la cohesió de l'equip. És el primer matx on Jordi Garcia ha tingut a tots els jugadors disponibles aquesta temporada.\nEl Reus s'avança i demostra el seu potencial\nPrimera meitat força entretinguda la que s'ha vist al Temple entre catalans i portuguesos. Al minut 3, Pedro Gil ha inaugurat el marcador amb un xut creuat que Càndid ha arribat a tocar, però que el manlleuenc no ha pogut desviar (0-1). A partir d'aquí, poques ocasions més per part de l'Sporting, que veia com el Reus es transformava amb el conjunt que al mes de setembre va alçar la Supercopa d'Espanya d'Hoquei Patins.\nEls ganxets han agafat les regnes del duel i poc han tardat a inquietar la porteria visitant. Marc Julià, a la mitja volta, a punt ha estat de fer l'empat al minut 5. Quatre minuts més tard, li ha arribat el premi amb una jugada per darrere la porteria que ha situat l'empat a l'electrònic (1-1).\nAl minut 12 s'ha culminat la remuntada gràcies al més petit de la casa, Pablo del Río. El gallec, al contracop, s'ha desfet d'un defensor i ha enviat la bola a l'escaire per fer vibrar el Palau d'Esports (2-1).\nJa al 21 ha arribat la polèmica arbitral, habitual ja a Can Reus. Alessandro Verona ha vist la blava per una falta a Àlex Rodríguez, i quan Julià s'ha disposat a llençar la directa, el 15 del Reus ha tardat massa a xutar i el col·legiat ha anul·lat l'oportunitat sense compassió. Intentant no marxar del partit per aquesta acció, la botzina ha donat treva als roig-i-negres.\nDos minuts priven al Reus de la victòria\nImatge del partit entre el Reus Deportiu Miró i l'Sporting Club de Portugal. FOTOGRAFIA: Reus Deportiu\nA la represa, els del Baix Camp han sortit amb la mateixa intensitat que en la primera, ordenats defensivament i disposats a crear perill.\nAl minut 33, Ferran Font ha vist la blava per una agressió a Marc Julià, i els de Jordi Garcia han sabut aprofitar la inferioritat numèrica. Una bona possessió dels locals al minut 34 ha finalitzat amb gol de Romà, qui ha ampliat les distàncies fins al 3 a 1.\nAl 43, ha arribat la desena del Reus, però Càndid ha aturat el tir de Font. Res ha pogut fer, dos minuts després, el porter reusenc quan l'ex del Vic l'ha superat per retallar distàncies (3-2). I quan semblava que els ganxets sumarien els tres punts davant dels vigents campions continentals, altre cop Ferran Font, amb una bona jugada individual, ha posat l'empat a l'electrònic a falta de dos minuts per finalitzar el matx (3-3).\nJordi Garcia, entrenador del Reus Deportiu Miró: "Hem d'estar contents pel partit que hem fet, però disgustats pel resultat, ja que mereixem guanyar".\nAmb aquest empat els ganxets segueixen en tercera posició del Grup A a la fase de grups de la Lliga Europea amb 4 punts, dos menys que l'Amatori Wasken Lodi italià, que és segon, i a 3 punts de l'Sporting, que lidera la classificació. Toca passar pàgina, ja que aquest dimarts els reusencs es juguen ser caps de sèrie de la Copa del Rei contra el Deportivo Liceo, colíder de l'OK Lliga.


Exposicions sobre Panikkar i fotografia al Casal de les Escodines i al Selves i Carner | NacióManresa\nExposicions sobre Panikkar i fotografia al Casal de les Escodines i al Selves i Carner\nAquest divendres, 2 de novembre, a les 7 de la tarda, s'inaugura una doble exposició sobre el filòsof\nper Redacció, 1 de novembre de 2018 a les 07:32 |\nAquest divendres, 2 de novembre, a les 7 de la tarda, s'inaugura una doble exposició al Casal de les Escodines, amb pintures i objectes inspirats en el pensament de Raimon Panikkar, que es podrà visitar fins al 30 de novembre, de dilluns a divendres de 10 a 14 i de 16 a 21 h i dissabtes de 10 a 14 i de 16 a 20 h.\nA l'acte inaugural, l'artista Enric Pascó parlarà d'art espiritual cosmoteàndric del segle XXI, i Albert Blancafort descobrirà el significat dels cinc símbols panikkarians. L'acte s'amenitzarà amb l'actuació musical d'arpa d'Adrià Blancafort.\nA la planta baixa, l'exposició de pintures Cosmoteàndric del grup Artium Atrium de Cadaqués (format per C.Ayguavives, B.Cabré, F.Moreno, E.Pascó, J.Parés i A.Pujol), inspirada en l'obra de Raimon Panikkar i el seu pensament filosòfic que gira al voltant dels termes Silenci, Paraula, Acció.\nLes obres han estat realitzades per algunes de les persones amb inquietuds artístiques, vinculades al grup Vivarium Gerisena. En diferents llenguatges creatius, es plantegen la seva particular lectura del que Raimon Panikkar anomena la visió cosmoteàndrica, la triple dimensió radical que integra la realitat de qualsevol ésser humà: Cosmos, Déu, Home.\nAl primer pis, s'hi exposaran Els Cinc Elements de l'Univers Panikkar, d'Albert Blancafort i Angelina Esteve, objectes inspirats en la filosofia de Raimon Panikkar.\nUn dels principis de la filosofia de Panikkar és que els conceptes, paraules o idees no poden quedar-se tancats en l'àmbit merament teòric o mental, sinó que se n'ha de fer experiència i elevar-los al pla espiritual mitjançant símbols i ritus. Així, els objectes que formen aquesta exposició completen amb símbols tot allò que les paraules no poden explicar sobre el pensament de Raimon Panikkar.\nEls cinc elements que Panikkar defensava són terra, aire, foc, aigua i espai, i cada símbol està suportat per una columna de fusta sagrada, procedent de les antigues encavallades de la Basílica de Montserrat, i que fan 92 centímetres (els anys de Panikkar quan va morir). L'element terra és representat per un fòssil de 150 milions d'anys, que amb la seva espiral evoca allò que és temporal i etern; l'element aigua ens recorda la seva analogia amb la vida humana i la caiguda d'una gota d'aigua; el foc és un prisma que representa la realitat trinitària, cabdal en el pensament Panikkar; l'aire és representat per una espiral d'encens que ens ve a recordar la dimensió espiritual de l'ésser en totes les manifestacions culturals; i l'espai és simbolitzat pel tesseract, que és la representació de la quarta dimensió, i qu e interpel·la la nostra intuïció que hi ha un espai més enllà del nostre enteniment, akasha, un espai que tot ho sosté.\nLa mostra del Casal de les Escodines s'inscriu dins les Jornades Raimon Panikkar 2018 que es portaran a terme els dies 2 i 3 de novembre a Manresa amb diverses activitats, com l'exposició itinerant a la Biblioteca del Casino Raimon Panikkar: viure l'aventura intercultural (fins al 15 de novembre).\nMostra fotogràfica: Les Orquídies silvestres de Catalunya\nDe dilluns 5 fins al divendres 16 de novembre, les tardes de dilluns a divendres, de 16 a 21h, es podrà visitar l'exposició fotogràfica col·lectiva Les Orquídies silvestres de Catalunya, organitzada pel Grup Orquidològic de Catalunya (GOC), un grup de de treball de la Institució Catalana d'Història Natural (Delegació del Bages).\nAl món hi ha descrites unes 25.000 espècies d'orquídies, la majoria de les quals viuen al tròpic. A la flora de Catalunya es compten unes 80 espècies d'orquídies silvestres, un nombre que encara és més elevat si considerem els tàxons de nivell subespecífic i encara més si s'hi inclouen les formes híbrides.\nLes orquídies són plantes que reuneixen sofisticació i bellesa i en aquesta mostra podrem veure uns 40 exemplars d'orquídies, les més representatives de Catalunya.\nVinculada a l'exposició, el dimarts 6 de novembre, a les 19:30h a la sala d'actes del Centre Cultural El Casino (Passeig Pere III, 17 – Manresa), Jordi Prat del GOC oferirà la xerrada Les Orquídies silvestres de Catalunya.\nMostra expositiva de manualitats i arts plàstiques\nDel dilluns 19 al divendres 30 de novembre, les tardes de dilluns a divendres, de 16 a 21h, es mostraran les obres dutes a terme al Taller de manualitats i arts plàstiques que organitza anualment l'AAVV Saldes- Pl. Catalunya dins el mateix Centre Cívic Selves i Carner.\nLa mostra inclou tot tipus de treballs des de pintura, escultura fins a arts decoratives.\nMés Manresa, Cultura i Espectacles, exposicions, fotografia, raimon panikkar


La pandèmia del Coronavirus ha deixat en evidència, en l'Estat espanyol i a tot el món, la catàstrofe social provocada per anys de retallades i privatitzacions. Lamentablement, en una crisi d'aquesta envergadura, amb més de 15.000 contagis, un col·lapse de la sanitat pública, i l'acomiadament de desenes de milers de treballadors i treballadores, el conjunt de les mesures que des del Govern central s'han presentat tenen com a eix fonamental garantir que els beneficis dels grans capitalistes no es ressentin. Més de 100.000 milions d'euros del pressupost públic (un 10% del PIB) aniran directament a les grans empreses de l'IBEX 35 i la banca, mentre només ofereix engrunes a les famílies obreres enfrontades a una catàstrofe.\nCom és possible que davant aquesta situació els màxims responsables del Govern del PSOE-Unides Podem en Educació continuïn sotmetent als i les estudiants a aquest estrès i incertesa i segueixin sense aportar ni una sola mesura concreta?! Ja és hora que escoltin la nostra veu i facin cas als més de 20.000 estudiants que hem signat la petició iniciada pel Sindicat d'Estudiants.\nNo es pot continuar ignorant les manques que l'ensenyament públic pateix. Els acomiadaments de milers de professors, les destralades als pressupostos, l'increment salvatge de les matricules universitàries, és un pes cada vegada més insuportable que colpeja a la qualitat de l'educació que rebem milions d'estudiants de famílies treballadores. Cal posar fi a aquesta deplorable situació ja!\nLa Selectivitat no és d'esquerres, és una mesura reaccionària i classista que perpètua una universitat per a l'elit\nDurant anys se'ns ha intentat vendre que la Selectivitat és una mesura que serveix per a “garantir” la igualtat d'oportunitats per a accedir a la universitat per a totes i tots els estudiants, independentment del nivell econòmic de les seves famílies i de si han estudiat en centres públics o privats. Això és completament mentida! I és vergonyós que hi hagi organitzacions estudiantils, que en el seu afany per sostenir a aquest Govern, hagin abandonat una posició en defensa de les famílies treballadores en aquest punt i s'aferrin al discurs clàssic dels dirigents del PSOE, com el que tenia Alfredo Pérez Rubalcaba durant el seu pas pel Ministeri d'Educació, que ja utilitzava aquests mateixos arguments per a defensar la selectivitat.\nLes PAU és una prova totalment injusta que, com mostren les dades publicades en un estudi de eldiario.es, beneficia als estudiants amb major nivell socioeconòmic. Aquest estudi assenyala clarament que els estudiants provinents de barris amb major renda són els que obtenen millors resultats per a poder accedir a les carreres que desitgen: la diferència de la seva nota mitjana en selectivitat amb els estudiants dels barris més desfavorits arriba a aconseguir gairebé un punt de diferència en els resultats de la EvAU (de 5,66 a 6,23).\nLes dades de la composició de classe de la universitat pública són reveladores i confirmen tot el que diem: segons l'informe Ser estudiant universitari avui de la Xarxa Vives d'Universitats, i que el diari Público va treure a la llum, avui dia només el 10,6% d'universitaris són de classe treballadora, enfront del 54,7% d'alumnes classes altes i el 34,7% de classe mitjana. Demolidor.\nLa millor manera d'acabar amb la desigualtat que provoca estudiar en un centre públic i un privat, de viure en un barri ric o en un barri obrer, no és defensar la selectivitat sinó acabar amb el malson de retallades a la pública. Que els Governs, inclòs l'actual Govern de PSOE-Unides Podem també, deixin de regalar desenes de milers de milions d'euros dels pressupostos públics a l'Església catòlica i els empresaris de la privada que fan de la nostra educació un suculent negoci.\nPerò no sols exigim això com a mesura pal·liativa davant la crisi del coronavirus. El Govern del PSOE-Unides Podem ha de derogar immediatament la LOMCE i acabar amb totes les retallades educatives sobre les quals s'ha construït aquesta situació d'emergència social en l'educació, fer fora la religió de les nostres aules i acabar amb el regal de milers de milions de diners públics a l'Església Catòlica i a l'educació privada concertada, derogar d'una vegada i per sempre la selectivitat i assegurar la gratuïtat i les places suficients, amb tots els recursos que això implica, de l'educació pública des de l'Escola Infantil fins a la Universitat.